钦定古今图书集成/明伦汇编/氏族典/第273卷 > 王宣
## 钦定古今图书集成/明伦汇编/氏族典/第273卷 > 王宣

按《长山县志》：“宣字仲宣。由世袭百户从元世祖渡江，
围鄂渚及黄州，宋丞相贾似道具表称臣，乃还。后似
道背盟，再攻京口，所至有功。中统三年，青州盗起，宣
率师讨平之。至元六年，从统军于五河口渡淮巡哨。
比还，宋兵横截，半渡以击元师，宣喋血力战，宋兵乃
退。十二年，攻扬州，下通泰，擒姜都统，屡以捷闻。世祖”
嘉其功，拜管军都把总，封“忠显校尉。”